पाएं अपने शहर की ताज़ा ख़बरें और फ्री ई-पेपरडाउनलोड करें
अंचल में हवा की ऊपरी सतह में बना चक्रवाती घेरा पश्चिमी उत्तर प्रदेश की तरफ शिफ्ट हो गया है। इस कारण शहर में गर्मी बढ़ना शुरू हो गई है। पिछले 24 घंटे में अधिकतम तापमान 4 डिग्री बढ़त के साथ 41.4 डिग्री दर्ज किया गया। वहीं न्यूनतम तापमान 2.7 डिग्री बढ़त के साथ 23.6 डिग्री दर्ज किया गया। इससे पहले बूंदाबांदी के साथ बादलों का डेरा रहने के कारण लाेगाें ने गर्मी से राहत महसूस की थी। मौसम विभाग के अनुसार नया पश्चिमी विक्षोभ सक्रिय हो चुका है। इसका असर 7 मई से होगा। अंचल में आंधी के साथ गरज-चमक के साथ कुछ हिस्सों में बूंदाबांदी हो सकती है।
24 घंटे में बदलाव...दोपहर 2:30 बजे 10 डिग्री सेल्सियस चढ़ गया पारा
बीते रोज की तुलना में मंगलवार को सुबह 8:30 बजे से लेकर शाम 5:30 बजे तक यानी हर 3 घंटे में तापमान बढ़त के साथ दर्ज हुआ। यह सिलसिला सुबह 8:30 बजे से शुरू हुआ। बीते रोज सुबह 8:30 बजे 25.4 डिग्री तो बुधवार को 32 डिग्री तापमान दर्ज हुआ। यानी बुधवार को पिछले दिन की तुलना में 6.6 डिग्री तापमान चढ़ गया। वहीं दोपहर 2:30 बजे 10 डिग्री तापमान बीते रोज की तुलना में चढ़ा। तापमान बढ़ने का कारण अंचल के ऊपर बने चक्रवाती घेरा का पश्चिमी मप्र की तरफ शिफ्ट होना है। इससे वातावरण में नमी में कमी आ गई। साथ ही बादलों का असर कम हो गया।
एक्सपर्ट.. आज भी बढ़ेगा तापमान
^नया पश्चिमी विक्षोभ सक्रिय हो गया है। 7 मई तक इसका असर अंचल में देखने को मिलेगा। इससे 7 और 8 मई को अंचल के कुछ हिस्सों में धूल भरी आंधी आने के साथ गरज-चमक के साथ बूंदाबांदी हो सकती है। अगले 24 घंटे में अधिकतम तापमान में बढ़त की संभावना है।
-एके शुक्ला, मौसम वैज्ञानिक
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn